PMIndiaData/PMIndiaSum huggingface dataset:
పుణె మెట్రో ప్రాజెక్టు (ఒకటో దశ)కు పునాదిరాయి వేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు పుణె మెట్రో ప్రాజెక్టు (ఒకటో దశ)కు పునాదిరాయి వేశారు. ఈ సందర్భంగా ఏర్పాటైన భారీ బహిరంగ సభను ఉద్దేశించి ప్ర‌ధాన మంత్రి ప్రసంగిస్తూ, భారతదేశంలో చాలా త్వరితగతిన పట్టణీకరణ చోటుచేసుకొంటోందని, అందువల్ల రెండు దిశలలో కృషి చేయవలసి ఉందన్నారు; వాటిలో- పల్లె ప్రజల జీవనంలోని నాణ్యతను మెరుగుపరచడం ఒకటి కాగా మన పట్టణ ప్రాంతాలు ఎదుర్కొంటున్న సవాళ్లు ఏమిటన్న దానిపై దీర్ఘ కాల ప్రాతిపదికన ఆలోచించడం రెండోది అని ఆయన వివరించారు. ఇలా ఆలోచిస్తే ఆ సవాళ్లను తగ్గించడం సాధ్యపడగలదని ఆయన చెప్పారు. ప్రతి ఒక్కదానినీ కూడా రాజకీయాల దృష్టికోణంలో నుండే చూడజాలమని, మనం భవిష్యత్తు కోసం ప్రణాళికలు వేసుకోవాలని ప్రధాన మంత్రి స్పష్టం చేశారు. మనం మన నగరాల పురోభివృద్ధి కోసం తగిన ప్రణాళికలను రచించుకోవాలని కూడా ఆయన అన్నారు. ఎదుగుతున్న మరియు శీఘ్రంగా పట్టణీకరణకు నోచుకొంటున్న ప్రాంతాల అవసరాలను తీర్చే రూర్బన్ మిషన్ విషయంలో కేంద్ర ప్రభుత్వం చురుకుగా కృషి చేస్తున్నట్లు ప్రధాన మంత్రి చెప్పారు. ప్రస్తుత ప్రయోజనాలు ముఖ్యమైనవేనని, కానీ భవిష్యత్తు యొక్క ఆకాంక్షలను నెరవేర్చగలిగే వ్యవస్థలు కూడా మనకు అవసరమేనని ప్రధాన మంత్రి అన్నారు. చేపట్టిన ప్రాజెక్టులు ఏవైనప్పటికీ వాటిని నిర్ణీత కాల క్రమంలో పూర్తి చేయడం కోసం ప్రభుత్వ పరిశ్రమిస్తుందని ఆయన వివరించారు. ప్రభుత్వం గ్యాస్ గ్రిడ్ లు, వాటర్ గ్రిడ్ లు, డిజిటల్ నెట్ వర్క్ ల దిశగా కృషి చేస్తోందని, రైతులకు చేయూతనిచ్చేందుకు అంతరిక్ష సంబంధ సాంకేతిక విజ్ఞ‌ానాన్ని ఊతంగా తీసుకొంటూ, ఇంకా సాంకేతిక విజ్ఞ‌ానాన్ని కూడా వినియోగించుకొంటున్నట్లు ప్రధాన మంత్రి తెలిపారు. ఈ దేశంలో ప్రతి ఒక్క వ్యక్తి చట్టం దృష్టిలో సమానమే అని, ప్రతి ఒక్కరూ చట్టాన్ని అనుసరించవలసిందే అని ప్రధాన మంత్రి అన్నారు. ఒకవేళ అవినీతి మరియు నల్లధనం అనే రెండు దుష్కర్మలను ఇంతకు ముందు నిర్మూలించి ఉంటే గనక తాను తీసుకొన్న నిర్ణయాలను తీసుకొనే వాడిని కాదు అని ప్రధాన మంత్రి చెప్పారు. పుణె ఒక పాండిత్య నగరమని ప్రధాన మంత్రి చెబుతూ, ఆన్ లైన్ బ్యాంకింగ్ ను అక్కున చేర్చకోవడంలోను మరియు లభ్యమవుతున్న సదుపాయాలను అన్వేషించడంలోను ఈ నగరం నాయకత్వం వహించాలని ఉద్బోధించారు. ఈ దేశంలో 125 మంది భారతీయుల వాణి వినవస్తుందని, ఈ స్వరాన్ని ఏ కొద్ది మందో నష్టపరచజాలరని ప్రధాన మంత్రి అన్నారు.
హాంబ‌ర్గ్ లో బిఆర్ఐసిఎస్ నేత‌ల ఇష్టాగోష్ఠి స‌మావేశం

జ‌ర్మ‌నీ లోని హాంబ‌ర్గ్ లో జి-20 శిఖ‌రాగ్ర స‌మావేశాలను పుర‌స్క‌రించుకొని అయిదు బిఆర్ఐసిఎస్ (‘బ్రిక్స్‌’) దేశాల నేత‌లు ఒక ఇష్టాగోష్ఠి స‌ద‌స్సును నిర్వ‌హించారు. ఈ స‌ద‌స్సును చైనా లోని శియామెన్ లో సెప్టెంబ‌ర్ లో జ‌ర‌గ‌నున్న బ్రిక్స్ 9వ శిఖ‌రాగ్ర స‌మావేశానికి స‌న్నాహ‌క చ‌ర్య‌గా నిర్వ‌హించారు. చైనా ప్రెసిడెంట్ శ్రీ శీ ఈ సంద‌ర్భంగా మాట్లాడుతూ, బ్రిక్స్ నేత‌ల‌కు స్వాగ‌తం ప‌లికేందుకు తాను ఎదురుచూస్తున్నాన‌న్నారు. ఈ సంద‌ర్భంగా నాయ‌కులు తమ అభిప్రాయాలు తెలియజేస్తూ, రానున్న శియామెన్ శిఖ‌రాగ్ర స‌మావేశం యొక్క స‌న్నాహ‌క చ‌ర్య‌లను గురించి, ఇంకా ఆ స‌మావేశం తాలూకు ప్రాధాన్యాల‌ను గురించి చ‌ర్చించారు. ప్ర‌ధాన మంత్రి శ్రీ న‌రేంద్ర మోదీ ప్ర‌సంగిస్తూ, బ్రిక్స్ కు ఒక గ‌ట్టి స్వ‌రం ఉన్న‌ద‌ని, ఉగ్ర‌వాదం మ‌రియు ప్ర‌పంచ ఆర్థిక వ్య‌వ‌స్థ వంటి అంశాల‌లో బ్రిక్స్ నాయ‌క‌త్వాన్ని చాటి చెప్ప‌వ‌ల‌సిన అవ‌స‌రం ఉంద‌న్నారు. ఉగ్ర‌వాదుల‌కు అందుతున్న ఆర్థిక స‌హాయాన్ని, ల‌భిస్తున్న ఆశ్ర‌య స్థానాల‌ను, మ‌ద్ద‌తును, ఉగ్ర‌వాదానికి కొమ్ము కాస్తున్న వ‌ర్గాల‌ను జి-20 ఉమ్మ‌డిగా ఎదుర్కోవాల‌ని ఆయ‌న స్ప‌ష్టం చేశారు. భార‌త‌దేశంలో ఇటీవ‌లే ప్ర‌వేశ‌పెట్టిన జిఎస్ టి స‌హా ప‌లు సంస్క‌ర‌ణ‌ల‌ను గురించి ప్ర‌ధాన మంత్రి ప్ర‌స్తావిస్తూ, ప్ర‌పంచ ఆర్థిక స్వ‌స్థ‌త యొక్క నిలకడతనం కోసం అందరూ క‌లిసి ప‌ని చేయ‌వ‌ల‌సిన ఆవ‌శ్య‌క‌త ఉంద‌ని చెప్పారు. ర‌క్ష‌ణాత్మ‌క విధానాలను- ప్ర‌త్యేకించి వాణిజ్యం, విజ్ఞానాన్ని పంచుకోవ‌డం మ‌రియు వృత్తి నిపుణులకు చెందిన అంశాల‌లో ర‌క్ష‌ణాత్మ‌క ప‌ద్ధ‌తుల‌ను- అనుస‌రించ వ‌ద్దని, స‌మ‌ష్టి స్వ‌రాన్ని వినిపించాల‌ని ఆయ‌న సూచించారు. ప్యారిస్ ఒప్పందాన్ని తు.చ. త‌ప్ప‌కుండా అమ‌లు చేయ‌డానికి భార‌త‌దేశం క‌ట్టుబ‌డి ఉంద‌ని ఆయ‌న పున‌రుద్ఘాటించారు. జ‌ల‌, వాయు ప‌రివ‌ర్త‌న పై పోరాటం సాగించ‌డానికి ఈ ఒప్పందం ప్ర‌పంచవ్యాప్తంగా అమ‌లులోకి రావ‌డం అత్య‌వ‌స‌ర‌మ‌ని శ్రీ మోదీ అభివ‌ర్ణించారు. బ్రిక్స్ రేటింగ్ ఏజెన్సీని ఏర్పాటుచేసే దిశ‌గా స‌త్వ‌ర చ‌ర్య‌లు తీసుకోవ‌ల‌సిందిగా ఆయ‌న పిలుపునిచ్చారు. అంతేకాకుండా ఆఫ్రికా అభివృద్ధి అంశంలో స‌హ‌కారాన్ని అంద‌జేయ‌డానికి పెద్ద పీట వేయాల‌ని కూడా ఆయ‌న కోరారు. దేశాల మ‌ధ్య ప్ర‌జా సంబంధాలు మ‌రింత‌గా పెంపొందాల‌ంటూ ఆయ‌న పిలుపునిచ్చారు. ప్రెసిడెంట్ శ్రీ శీ అధ్య‌క్ష‌త‌న బ్రిక్స్ నిర్వ‌హ‌ణ తీరు జోరు అందుకుందని ప్ర‌ధాన మంత్రి ప్ర‌శంసించారు. బ్రిక్స్ శియామెన్ శిఖ‌రాగ్ర స‌మావేశానికి త‌న పూర్తి మ‌ద్ద‌తు ఉంటుంద‌ని ప్ర‌క‌టిస్తూ, ఆ స‌ద‌స్సు విజ‌య‌వంతం కావాల‌ని శుభాకాంక్ష‌లు తెలిపారు. ప్ర‌ధాన మంత్రి ప్ర‌సంగం ముగిసిన వెంట‌నే సమావేశాన్ని ప్రెసిడెంట్ శ్రీ శీ ముగిస్తూ ఉగ్ర‌వాదాన్ని ఎదిరిస్తున్న భార‌త‌దేశం దృఢ సంక‌ల్పాన్ని అభినందించారు. భార‌త‌దేశం అధ్య‌క్ష‌త‌న బ్రిక్స్ నిర్వ‌హ‌ణ చురుకుద‌నాన్ని సంత‌రించుకొంద‌ని, 2016లో గోవా శిఖ‌రాగ్ర స‌మావేశం తాలూకు ప‌ర్య‌వ‌సానాలు ఇందుకు నిద‌ర్శ‌న‌మ‌ని శ్రీ శీ అన్నారు. ఆర్థికాభివృద్ధిలోను, సామాజిక అభివృద్ధి లోను భార‌త‌దేశం సాధించిన విజ‌యాన్ని కూడా ఆయ‌న మెచ్చుకొన్నారు. భార‌త‌దేశం మ‌రింత ఘ‌న‌మైన‌టువంటి విజ‌యాన్ని అందుకోవాల‌ని ఆయన ఆకాంక్షించారు.
కేంద్ర సమాచార కమిషన్‌ (సీఐసీ) పదో వార్షిక సదస్సులో ప్రధాని ప్రసంగం

సమాచార హక్కు చట్టం (ఆర్టీఐ) సామాన్యుడి చేతిలో అస్త్రమని ప్రధానమంత్రి శ్రీ నరేంద్ర మోదీ అన్నారు. ఈ చట్టం ద్వారా సామాన్యుడికి కేవలం సమాచారాన్ని తెలుసుకునే హక్కు లభించడమే కాకుండా, అధికారంలో ఉన్న వారిని ప్రశ్నించే హక్కు కూడా వచ్చిందని ఆ యన ఉద్ఘాటించారు. కేంద్ర సమాచార కమిషన్‌ (సీఐసీ) పదో వార్షిక సదస్సులో ప్రధాని ప్రసంగించారు. కేంద్ర ప్రభుత్వం ప్రారంభించిన డిజిటల్‌ ఇండియా కార్యక్రమం ఆ ర్టీఐకి అదనపు బలమని ఆ యన అన్నారు. ఎందుకంటే సమాచారాన్ని ఆన్‌లైన్‌లో పెట్టడం ద్వారా పారదర్శకత ఏర్పడుతుందని, ఇది అంతిమంగా వి శ్వాస పూర్వక విధానాలకు కారణమవుతుందని వి వరించారు. బొ గ్గు గనుల, స్పెక్ట్రం, ఎఫ్‌ఎం రేడియా లైసెన్సుల వేలాల గురించి ప్రధాని ఈ సందర్భంగా ప్రస్తావించారు. ప్రజలకు క్రియాశీలక రీతిలో సమాచారాన్ని అందుబాటులో ఉంచాలని ఆ యన అన్నారు. ప్రభుత్వంలో నిగూఢ, రహస్య తరహా విధానాలకు స్వస్తి పలకాల్సి ఉందని ప్రధానమంత్రి ఉద్బోధించారు. ప్రజలను సందేహించడానికి బదులు వారిని వి శ్వాసంలోకి తీసుకుంటూ పరిపాలనా ప్రక్రియ సాగాలని అభిప్రాయపడ్డారు. సుపరిపాలనకు ఆ ర్టీఐ ఒ క ఉపకరణంగా మారిందని ప్రధాని అభివర్ణించారు. ప్రధానమంత్రి కార్యాలయంలో ఏర్పాటు చేసి ప్రగతి వేదిక, ఆ యా ప్రాజెక్టుల పురోగతిని పర్యవేక్షించడంలో ఎ లా క్రియాశీలకంగా వ్యవహరిస్తున్నదో శ్రీ నరేంద్రమోదీ ఈ సందర్భంగా వి వరించారు.
రాజ్యాంగంలోని 340 అధికరణం ప్రకారం కేంద్ర జాబితాలోని ఇతర వెనుకబడిన తరగతులలో

ఇతర వెనుకబడిన తరగతులలో ఉప-వర్గీకరణ అంశాన్ని పరిశీలించడానికి ఏర్పాటుచేసిన కమిషన్ పదవీకాలాన్ని మరో ఆరు నెలలపాటు 31.7.2020వరకు పొడిగింపును ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. అంతేకాక “కమిషన్” ఏర్పాటులో పొందుపరచిన ఉల్లేఖన నిబంధనలకు తోడుగా ఈ కింది నిబంధన చేర్పును కూడా మంత్రివర్గం ఆమోదించింది – “iv. “ఇతర వెనుకబడిన తరగతుల కేంద్ర జాబితాలోని ఎంట్రీలను అధ్యయనం చేయడంతో పాటు పునరుక్తి, అర్థసందిగ్దత, వైరుధ్యం మరియు అక్షరాల కూర్పు లేక లిప్యాంతరీకరణకు సంబంధించి ఏవైనా తప్పులు ఉన్నట్లయితే వాటి దిద్దుబాటుకు సిఫార్సు చేయడం” ప్రభావం: ప్రస్తుతం వాడుకలో ఉన్న ఇతర వెనుకబడిన తరగతుల (ఓబిసి)జాబితాలో ఉండి కేంద్ర ప్రభుత్వ ఉద్యోగాలలో నియామకంలో మరియు కేంద్ర ప్రభుత్వ విద్యా సంస్థలలో ప్రవేశాలలో ఓబిసిలకు రిజర్వేషన్ కల్పించే స్కీము ద్వారా పెద్దగా ప్రయోజనం పొందని కులాలు/వర్గాలు కమిషన్ సిఫార్సుల వల్ల ప్రయోజనం పొందవచ్చు. కేంద్ర ఓబిసి జాబితాలో పక్కన రాసిన కులాలు/వర్గాలకు ప్రయోజనం చేకూర్చే విధంగా కమిషన్ సిఫార్సులు చేయవచ్చు. ఆర్థిక చిక్కులు : కమిషన్ ఏర్పాటు వల్ల అయ్యే సంస్థావ్యయం మరియు పాలనా ఖర్చులను ఇకపైన కూడా సామాజిక న్యాయం మరియు సాధికారత శాఖ భరిస్తుంది. ప్రయోజనాలు: కేంద్ర ఎస్ ఇ బి సిల జాబితాలో చేర్చిన కులాలు/వర్గాలకు చెందిన వారైనప్పటికీ ప్రస్తుతం కేంద్ర ప్రభుత్వ ఉద్యోగాలు మరియు కేంద్ర ప్రభుత్వ విద్యా సంస్థలలో ఓబిసిల కోసం అమలుచేస్తున్న రిజర్వేషన్ స్కీము ద్వారా పెద్దగా ప్రయోజనం పొందని వారందరికీ ప్రయోజనం కలుగుతుంది. అమలు వ్యూహం మరియు లక్ష్యాలు: కమిషన్ పదవీ కాలాన్ని పొడిగించడం మరియు ఉల్లేఖన నిబంధనలకు కొత్తచేర్పును గౌరవనీయ రాష్ట్రపతి ఆమోదించిన తరువాత రాష్ట్రపతి ఉత్తర్వుగా గెజిట్ లో ప్రకటించడం జరుగుతుంది. పూర్వరంగం : రాష్ట్రపతి ఆమోదం మేరకు 2 అక్టోబర్, 2017న రాజ్యాంగంలోని 340 అధికరణం ప్రకారం కమిషన్ ఏర్పాటు జరిగింది. న్యాయమూర్తి (రిటైర్డ్) శ్రీమతి జి. రోహిణి ఆధిపత్యంలో 11 అక్టోబర్, 2017నుంచి పనిచేయడం ప్రారంభించి ఓబిసిల ఉప వర్గీకరణ చేసిన రాష్ట్రాలు / కేంద్ర పాలిత ప్రాంతాలతో మరియు రాష్ట్ర వెనుకబడిన తరగతుల కమిషన్లతో చర్చలు జరిపి అభిప్రాయసేకరణ చేసింది. ప్రస్తుతం అమలులో ఉన్న ఓబిసిల కేంద్ర జాబితాలో పునరుక్తి, అర్థసందిగ్దత, వైరుధ్యం మరియు అక్షరాల కూర్పు లేక లిప్యాంతరీకరణకు సంబంధించిన తప్పులను తొలగించవలసిన అవసరం ఉన్నందున తమ నివేదిక సమర్పణకు మరికొంత సమయం అవసరమనే అభిప్రాయానికి కమిషన్ వచ్చింది. అందువల్ల తమ పదవీ కాలాన్ని మరో ఆరు నెలల పాటు అంటే 31జూలై, 2020వరకు పొడిగించాలని, ఉల్లేఖన నిబంధనలకు చేర్పును కోరింది.
పంజాబ్ ముఖ్యమంత్రిగా పదవీప్రమాణం స్వీకరించిన కెప్టెన్ అమరీందర్ సింగ్ ను అభినందించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ పంజాబ్ ముఖ్యమంత్రిగా పదవీప్రమాణం స్వీకరించిన కెప్టెన్ అమరీందర్ సింగ్ ను అభినందించారు. “పంజాబ్ ముఖ్యమంత్రిగా పదవీప్రమాణం స్వీకరించిన కెప్టెన్ అమరీందర్ సింగ్ కు ఇవే అభినందనలు. పంజాబ్ అభివృద్ధి కోసం పనిచేయడంలో మీరు మీ అత్యుత్తమమైన ప్రదర్శనను కనబరుస్తారని ఆకాంక్షిస్తున్నాను” అని ప్రధాన మంత్రి తన సందేశంలో పేర్కొన్నారు.
ప్రధాన మంత్రితో భేటీ అయిన కార్ నెగీ ఎండోమెంట్ ఫర్ ఇంటర్ నేషనల్ పీస్ ప్రతినిధిబృందం

ప్రధాన మంత్రి శ్రీ నరేంద్ర మోదీ ని కార్ నెగీ ఎండోమెంట్ ఫర్ ఇంటర్ నేషనల్ పీస్ ప్రతినిధిబృందం ఈ రోజు కలుసుకొన్నది. ఈ ప్రతినిధిబృందానికి కార్ నెగీ ఎండోమెంట్ ఫర్ ఇంటర్ నేషనల్ పీస్ అధ్యక్షుడు శ్రీ విలియమ్ బర్న్ స్ నాయకత్వం వహించారు. భారతదేశంలో ఒక కేంద్రాన్ని ప్రారంభించాలని కార్ నెగీ ఎండోమెంట్ ఫర్ ఇంటర్ నేషనల్ పీస్ తీసుకొన్న చొరవను ప్రధాన మంత్రి స్వాగతించారు. ఇది ఈ దేశంలోని ప్రజాస్వామిక సంప్రదాయాలు, ఉదారవాద ఆలోచనల ధోరణిని ప్రతిబింబిస్తున్నదని ఆయన ఈ సందర్భంగా అన్నారు. భారతదేశంలో లిబరల్ ఆర్ట్ స్ లో.. మరీ ముఖ్యంగా ఈ దేశ యువతీయువకులలో.. పరిశోధనల వాతావరణాన్ని ఈ కేంద్రం మరింతగా పెంపొందించగలదని ప్రధాన మంత్రి ఆశించారు; అంతే కాక, భారతదేశానికి, అమెరికా సంయుక్త రాష్ట్రాల‌కు మ‌ధ్య‌, ఇంకా భారతదేశానికి, ప్రపంచంలోని ఇతర దేశాలకు మధ్య వ్యూహాత్మక భాగస్వామ్యాన్ని కూడా పటిష్టపరచగలుగుతుందన్న ఆశాభావాన్ని ఆయన వ్యక్తం చేశారు.
కోవిడ్ -19 మహమ్మారి పై జాతి నుద్దేశించి ప్రధానమంత్రి ప్రసంగిస్తారు.

ప్రధానమంత్రి నరేంద్రమోదీ ఈ రోజు అంటే 2020 మార్చి 24వ తేదీ రాత్రి 8 గంటలకు కోవిడ్-19 కు సంబంధించిన సమస్యలపై జాతినుద్దేశించి ప్రసంగించనున్నారు. ఈ మేరకు ప్రధానమంత్రి సామాజిక మాధ్యమంలో ఒక ట్వీట్ చేస్తూ – కోవిడ్-19 మహమ్మారికి సంబంధించిన కీలక అంశాలపై ఈ రోజు అంటే 2020 మార్చి 24వ తేదీ రాత్రి 8 గంటలకు జాతినుద్దేశించి ప్రసంగించనున్నట్లు పేర్కొన్నారు.
నవ సంవత్సర సందర్భం లో ప్రజల కు శుభాకాంక్షలు తెలిపిన ప్రధాన మంత్రి

మంగళప్రదం అయినటువంటి నవ సంవత్సరం సందర్భం లో ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. శ్రీ నరేంద్ర మోదీ శుభాకాంక్షలను వ్యక్తం చేస్తూ, ప్రతి ఒక్కరి కీ సంతోషం లభించాలి అంటూ ఒక ట్వీట్ లో తన సందేశాన్ని ఇలా తెలియజేశారు : ‘‘ నవ సంవత్సర సందర్భం లో దేశ ప్రజలు అందరికీ ఇవే మంగళకామన లు. పావనభరితం అయినటువంటి ఈ రోజు ప్రతి ఒక్కరి జీవనం లోనూ హర్షోల్లాసాలను కొనితెచ్చుగాక. ’’
వృత్తిగత భద్రత, ఆరోగ్యం, పని పరిస్థితుల స్మృతి బిల్లు-2019కి కేంద్ర మంత్రిమండలి ఆమోదం

‘‘అందరి తోడ్పాటుతో… అందరి అభివృద్ధి- అందరి విశ్వాసం’’ స్ఫూర్తికి అనుగుణంగా సమాజంలోని అన్నివర్గాల ప్రజల ప్రయోజనార్థం ప్రధానమంత్రి నరేంద్ర మోదీ నాయకత్వంలోని ఎన్డీఏ ప్రభుత్వం నిరంతర శ్రమిస్తోంది. ఇందులో భాగంగా వృత్తిగత భద్రత, ఆరోగ్యం, పని పరిస్థితుల స్మృతి బిల్లు-2019ను పార్లమెంటులో ప్రవేశపెట్టేందుకు ప్రధానమంత్రి నరేంద్ర మోదీ అధ్యక్షతన సమావేశమైన మంత్రిమండలి ఆమోదం తెలిపింది. ఈ నిర్ణయంవల్ల ఇప్పటి నేపథ్యంతో పోలిస్తే భద్రత, ఆరోగ్యం, పని పరిస్థితులకు సంబంధించి ప్రతిపాదిత నిబంధనల పరిధి బహుళంగా విస్తరిస్తుంది. దిగువ పేర్కొన్న 13 కేంద్ర కార్మికచట్టాల క్రోడీకరణ, సరళీకరణ, హేతుబద్ధీకరణ అనంతరం కొత్త స్మృతి ముసాయిదా రూపొందింది. ఆ మేరకు…: • ఫ్యాక్టరీల చట్టం-1948; • గనుల చట్టం-1952; రేవు కార్మికుల (భద్రత, ఆరోగ్యం, సంక్షేమం) చట్టం-1986; • భవనాలు, ఇతర నిర్మాణ కార్మికుల (ఉపాధి, పని పరిస్థితుల నియంత్రణ) చట్టం-1996; • తోటల కార్మికుల చట్టం-1951; • కాంట్రాక్టు కార్మికుల (నియంత్రణ-రద్దు) చట్టం-1970; • అంతర్రాష్ట్ర కార్మిక వలసల (ఉపాధి, పని పరిస్థితుల నియంత్రణ) చట్టం-1979; • వార్తా పత్రికల సిబ్బంది, పాత్రికేయుల (పని పరిస్థితులు, వగైరాల నిబంధనల) చట్టం-1955; • పాత్రికేయుల (వేతన నిర్ణయ) చట్టం-1958; • మోటారు రవాణారంగ కార్మికుల చట్టం-1961; • అమ్మకాల ప్రచార సిబ్బంది (పని పరిస్థితుల) చట్టం-1976; • బీడీ-చుట్ట తయారీ కార్మికుల (ఉపాధి పరిస్థితుల నియంత్రణ) చట్టం-1966; • చిత్ర పరిశ్రమ, థియేటర్ కార్మికుల చట్టం-1981; తదితరాలు కొత్త స్మృతి అమలులోకి వచ్చిన తర్వాత రద్దు కావడంతోపాటు అందులో భాగమైపోతాయి. ప్రయోజనాలు: • కార్మికుల జీవన శ్రేయస్సు కోసమే కాకుండా దేశ ఆర్థిక వృద్ధి రీత్యా వారికి మెరుగైన పని పరిస్థితులు, భద్రత, ఆరోగ్యం, సంక్షేమం తప్పనిసరి. అంతేకాకుండా ఆరోగ్యకర కార్మికశక్తి దేశంలో మరింత ఉత్పాదకతకు దోహదపడటంతోపాటు అవాంఛనీయ సంఘటనలు, ప్రమాదాల సంఖ్య కనీస స్థాయికి పరిమితం కాగలదు. దీనివల్ల యాజమాన్యాలకూ ఆర్థికంగా లబ్ధి చేకూరుతుంది. ఈ నేపథ్యంలో దేశ కార్మికశక్తి మొత్తానికీ భద్రత, ఆరోగ్యకర పని పరిస్థితులు కల్పించాలని ప్రభుత్వం సంకల్పించింది. ఈ లక్ష్యాన్ని సాధించే దిశగా 9 ప్రధాన రంగాల్లో 10 మంది అంతకన్నా ఎక్కువ సంఖ్యలో కార్మికులున్న అన్ని సంస్థల్లోనూ కార్మిక భద్రత, ఆరోగ్యం, సంక్షేమం, పని పరిస్థితులు కొత్త స్మృతి పరిధిలోకి వస్తాయి.
మొద‌టి ప్ర‌పంచ యుద్ధం లో పోరాడిన భార‌తీయ సైనికుల కు నివాళులు అర్పించిన ప్ర‌ధాన మంత్రి

మొద‌టి ప్ర‌పంచ యుద్ధం లో పోరాడిన భార‌తీయ సైనికుల కు ప్ర‌ధాన మంత్రి శ్రీ న‌రేంద్ర మోదీ నివాళులు అర్పించారు. ‘‘భ‌యంకర‌మైన మొద‌టి ప్ర‌పంచ యుద్ధం స‌మాప్త‌మై నేటి కి వంద సంవ‌త్స‌రాలు గడచిపోయాయి. మనం ప్ర‌పంచ శాంతి కి పాటుప‌డ‌తామ‌ని మన యొక్క నిబ‌ద్ధ‌త ను పున‌రుద్ఘాటించుకొందాం. అలాగే సద్భావన, సౌభ్రాతృత్వం నిండిన వాతావ‌ర‌ణాన్ని పెంపొందించేందుకు కృషి చేస్తామ‌ని ప్ర‌తిన బూనుదాం; త‌ద్వారా యుద్ధాల వ‌ల్ల సంభ‌వించే మార‌ణ‌కాండ, వినాశాలు పున‌రావృత్తం కాకుండా చూడగలం. భారతదేశం ప్ర‌థ‌మ ప్ర‌పంచ యుద్ధం లో పోరాడిన తన వీర జ‌వానుల‌ను స్మ‌రించుకొంటోంది. ఇది ఎటువంటి యుద్ధమంటే ఇందులో భారత‌దేశం ప్ర‌త్య‌క్షంగా పాల్గొన‌లేదు గాని మ‌న జ‌వానులు శాంతి కోసమని యావత్తు ప్రపంచం అంతటా పోరు స‌లిపారు. ప్రథమ విశ్వ యుద్ధం లో భారతదేశ భూమిక జతపడినటువంటి ఫ్రాన్స్ లోని న్యువె-చాపెల్ స్మార‌కం మ‌రియు ఇజ్రాయిల్ లోని హైఫా స్మార‌కం ల వద్ద శ్ర‌ద్ధాంజ‌లి ని అర్పించే గౌర‌వం ఇదివరకు కూడా నాకు ద‌క్కింది; అది ఎప్పుడంటే ప్ర‌ధాని శ్రీ బెంజామిన్ నెత‌న్యాహూ భార‌త‌దేశానికి త‌ర‌లి వ‌చ్చిన స‌మ‌యం లో; అప్పట్లో మేం తీన్ మూర్తి- హైఫా చౌరాస్తా లో శ్ర‌ద్ధాంజ‌లి ఘ‌టించాం’’ అని ప్ర‌ధాన మంత్రి ఒక సందేశం లో పేర్కొన్నారు.
“ద బర్డ్ స్ ఆఫ్ బన్ని గ్రాస్ లాండ్” పేరుతో ఉన్న పుస్తకాన్ని విడుదల చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ “ద బర్డ్ స్ ఆఫ్ బన్నీ గ్రాస్ లాండ్” పేరుతో ఉన్న పుస్తకాన్ని ఈ రోజు న్యూ ఢిల్లీ లో విడుదల చేశారు. ఈ గ్రంథాన్ని గుజరాత్ ఇన్ స్టిట్యూట్ ఆఫ్ డెజర్ట్ ఇకాలజి (జి యు ఐ డి ఇ) కి చెందిన శాస్త్రవేత్తలు ప్రధాన మంత్రికి బహూకరించారు. గుజరాత్ లోని కచ్ లో బన్నీ ప్రాంతంలో కానవచ్చే 250 కి పైగా జాతుల పక్షులకు సంబంధించిన పరిశోధనల సంకలనమే ఈ పుస్తకం. రణ్ ఆఫ్ కచ్ లోని మొక్కలు, పక్షులు, సముద్ర జల చరాల జీవన శైలులపై భుజ్ లోని ద గుజరాత్ ఇన్ స్టిట్యూట్ ఆఫ్ డెజర్ట్ ఇకాలజి 15 సంవత్సరాలకు పైబడి అధ్యయనం చేస్తోంది.
శ్రీమతి డారిస్ ఫ్రాన్సిస్ చికిత్స కోసం పి ఎమ్ ఎన్ ఆర్ ఎఫ్ నుండి రూ. 3 లక్షల ఆర్థిక సహాయం అందించేందుకు ఆమోదం తెలిపిన ప్రధాన మంత్రి

శ్రీమతి డారిస్ ఫ్రాన్సిస్ చికిత్స కోసం పి ఎమ్ ఎన్ ఆర్ ఎఫ్ నుండి రూ. 3 లక్షల ఆర్థిక సహాయాన్ని అందించేందుకు ప్రధాన మంత్రి శ్రీ నరేంద్ర మోదీ గురువారం నాడు ఆమోదం తెలిపారు. శ్రీమతి డారిస్ ఫ్రాన్సిస్ అందిస్తున్న సేవలు, కేన్సర్ కారణంగా ఆమె జబ్బుపడడం గురించి వచ్చిన వార్తలను పి ఎమ్ ఒ పరిశీలించింది. శ్రీమతి డారిస్ ఫ్రాన్సిస్ న్యూ ఢిల్లీ లోని ఎ ఐ ఐ ఎమ్ ఎస్ లో చికిత్స పొందుతున్నారు. రోగి పట్ల అత్యంత శ్రద్ధ తీసుకోవలసిందిగా ఆసుపత్రి అధికార యంత్రాంగాన్ని అభ్యర్థించడమైంది. శ్రీమతి డారిస్ ఫ్రాన్సిస్ కు మంజూరైన ఆర్థిక సహాయాన్ని గురించి ఆసుపత్రికి, ఆమె కుటుంబ సభ్యులకు తెలియజేశారు. జాతీయ రహదారి మార్గంలో వాహనాల రాకపోకలను నియంత్రించడం కోసం స్వచ్ఛందంగా సేవలు అందిస్తూ గాజియాబాద్ నివాసి శ్రీమతి డారిస్ ఫ్రాన్సిస్ ప్రసిద్ధికెక్కారు.
శహీద్ దివస్ సందర్భం లో కోల్ కాతా లో గల విక్టోరియా మోమోరియల్ హాలు లోబిప్లొబీ భారత్ గేలరీ ని ప్రారంభించనున్న ప్రధాన మంత్రి

శహీద్ దివస్ సందర్భం లో, కోల్ కాతా లోని విక్టోరియా మెమోరియల్ హాల్ లో గల బిప్లొబీ భారత్ గేలరీ ని ప్రధాన మంత్రి శ్రీ నరేంద్ర మోదీ మార్చి నెల 23 వ తేదీ న సాయంత్రం 6 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. కార్యక్రమం కొనసాగే క్రమం లో అక్కడ హాజరైన జన సమూహాన్ని ఉద్దేశించి ప్రధాన మంత్రి ప్రసంగించనున్నారు. స్వాతంత్య్ర పోరాటం లో క్రాంతికారుల తోడ్పాటు ను మరియు బ్రిటిషు వలస హయాము కు వ్యతిరేకం గా వారు జరిపిన సాయుధ ప్రతిఘటన ను ఈ చిత్రశాల లో గమనించవచ్చును. స్వాతంత్య్ర ఉద్యమాని కి సంబంధించిన ప్రధాన స్రవంతి కథనం లో ఈ పక్షాని కి ఇవ్వవలసిన అటువంటి స్థానాన్ని ఇవ్వడం జరుగలేదు. 1947వ సంవత్సరం లో పరాకాష్ఠ కు చేరుకొన్న అన్ని ఘటన ల సమగ్ర చిత్రణ ను ఆవిష్కరించడం తో పాటు విప్లవకారులు పోషించిన మహత్త్వపూర్ణమైన పాత్ర ను గురించి కూడా ప్రముఖం గా పేర్కొనాలి అనేదే ఈ కొత్త ప్రదర్శన శాల ను ఏర్పాటు చేయడం లోని ఉద్దేశం గా ఉంది. బిప్లొబీ భారత్ గేలరీ లో విప్లవ ఉద్యమాని కి ప్రేరణ ను అందించినటువంటి రాజకీయ పరమైన మరియు బౌద్ధిక పృష్టభూమి ని ఆవిష్కరించడమైంది. చిత్రశాల లో విప్లవ ఉద్యమం యొక్క జన్మ, క్రాంతికారుల ద్వారా మహత్త్వపూర్ణ సంఘాల నిర్మాణం, ఉద్యమం యొక్క వ్యాప్తి, ఇండియన్ నేశనల్ ఆర్మీ యొక్క స్థాపన, నౌకాదళం తిరుగుబాటు యొక్క తోడ్పాటు తదితర అంశాల ను కళ్లకు కట్టినట్టు వివరించడం జరుగుతుంది.
ప్ర‌ధాన‌మంత్రి శ్రీ న‌రేంద్ర మోదీకి, భూటాన్ ప్ర‌ధానికి మ‌ధ్య టెలిఫోన్ సంభాష‌ణ‌

ప్ర‌ధాన‌మంత్రి శ్రీ న‌రేంద్ర మోదీ ఈరోజు ఫోన్‌లో భూటాన్ ప్ర‌ధాన‌మంత్రి శ్రీ డాక్ట‌ర్ లోటే షెరింగ్ తో ఫోన్ లో మాట్లాడారు. కోవిడ్ -19 మ‌హ‌మ్మారి నేప‌థ్యంలొ ప్రాంతీయంగా నెల‌కొన్న ప‌రిస్థితుల‌ను వారు ఉభ‌యులూ చ‌ర్చించారు. కోవిడ్ -19 నియంత్ర‌ణ‌కు త‌మ త‌మ దేశాల ప్ర‌భుత్వాలు తీసుకుంటున్న చ‌ర్య‌ల‌ను వారు చ‌ర్చించారు. భూటాన్ రాజు డాక్ట‌ర్ షెరింగ్ ముందుండి,కోవిడ్ వ్యాప్తి నియంత్ర‌ణ‌కు నాయ‌క‌త్వం వ‌హించిన తీరుకు ప్ర‌ధాని ఆయ‌న‌కు అభినందించారు. ప్రాంతీయ‌స్థాయిలో కోవిడ్ -19 వ్య‌తిరేక కోఆర్డినేష‌న్‌ను ప్రోత్స‌హించేందుకు ప్ర‌ధాన‌మంత్రి నాయ‌క‌త్వం వ‌హిస్తున్నందుకు డాక్ట‌ర్ షెరింగ్ కృత‌జ్ఞ‌త‌లు తెలిపారు. ఒక‌వైపు భార‌త్ వంటి పెద్ద, క్లిష్ట‌మైన దేశంలో కోవిడ్ మ‌హమ్మారిపై పోరాటం చేస్తూనే, ప్రాంతీయ స్థాయిలో కో ఆర్డినేష‌న్‌కు నాయ‌క‌త్వం వ‌హించ‌డం ప‌ట్ల ప్ర‌ధాన‌మంత్రిని షెరింగ్ అభినందించారు. సార్క్ దేశాల నాయకుల మధ్య మార్చి 15 న అంగీకరించిన ప్రత్యేక ఏర్పాట్లను అమలు చేయడంలో సాధించిన పురోగతిపై ఇరువురు నాయకులు సంతోషం వ్యక్తం చేశారు. ఎంతో కాలంగా ఉన్న భారత-భూటాన్ సంబంధాలు, వాటి ప్రత్యేక స్వభావాన్ని ప్ర‌ధాన‌మంత్రి ప్ర‌త్యేకంగా ప్రస్తావించారు. కోవిడ్‌ మహమ్మారి కి సంబంధించి ఆరొగ్య‌, ఆర్థిక ప్ర‌భావం భూటాన్‌పై క‌నిష్ట‌స్థాయ‌లో ఉండేలా భూటాన్‌కు భార‌త‌ప్ర‌భుత్వం సాధ్య‌మైనంత స‌హాయం అందిస్తుంద‌ని ప్ర‌ధాన‌మంత్రి ఆయ‌న‌కు హామీ ఇచ్చారు. హిజ్ మెజెస్టి ది కింగ్, లియోన్చెన్ డాక్టర్ షెరింగ్ మరియు డ్రూక్ యుల్ యొక్క స్నేహపూర్వక ప్రజలందరి ఆరోగ్యం మరియు శ్రేయస్సు కోసం ప్రధానమంత్రి తన శుభాకాంక్షలు తెలిపారు భూటాన్ రాజు డాక్ట‌ర్‌షెరింగ్ మంచి ఆరోగ్యంతో ఉండాల‌ని, డ్రుక్‌ యుల్ స్నేహ‌పూర్వ‌క ప్ర‌జ‌లంద‌రికీ ప్ర‌ధాన‌మంత్రి శుభాకాంక్ష‌లు తెలిపారు.
స్వీడిష్ ప్రధాని శ్రీ స్టీఫన్ లోఫ్ వెన్ తో సంభాషించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు స్వీడన్ ప్రధాని శ్రీ స్టీఫన్ లోఫ్ వెన్ తో మాట్లాడారు. ‘‘శ్రేష్ఠుడు శ్రీ స్టీఫన్ లోఫ్ వెన్ తో ఫోన్ లో మంచి చర్చ జరిపాను. మేక్ ఇన్ ఇండియా కు స్వీడన్ మద్దతును నేను ఎంతో ప్రశంసిస్తున్నాను’’ అని ప్రధాన మంత్రి ట్విటర్ లో పేర్కొన్నారు.
కొత్త‌ సంవ‌త్స‌రం నాడు దేశ‌ ప్ర‌జ‌ల‌కు శుభాకాంక్ష‌లు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ దేశ‌ ప్ర‌జ‌ల‌కు నూత‌న సంవ‌త్స‌ర శుభాకాంక్ష‌లు తెలిపారు. “మీ అంద‌రికీ 2018 ఆనంద‌దాయ‌కం అగుగాక‌! ఈ సంవ‌త్స‌రం ప్రతి ఒక్క‌రి జీవితంలో సంతోషాన్ని, స‌మృద్ధిని మ‌రియు మంచి ఆరోగ్యాన్ని ప్ర‌సాదించాల‌ని ఆ ఈశ్వ‌రుడిని నేను ప్రార్థిస్తున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.
దక్షిణ సూడాన్ నుండి తిరిగి వచ్చిన భారతీయులకు ప్రధాన మంత్రి శ్రీ నరేంద్ర మోదీ స్వాగతం పలికారు

ప్ర‌ధాన మంత్రి శ్రీ న‌రేంద్ర మోదీ దక్షిణ సూడాన్ నుండి తిరిగి వచ్చిన భారతీయులకు స్వాగతం పలికారు. ప్రధాన మంత్రి విదేశీ వ్యవహారాల శాఖ మంత్రి శ్రీమతి సుష్మ స్వరాజ్ తోను, సహాయ మంత్రి జనరల్ వి.కె. సింగ్ తోను మాట్లాడి, భారతీయులను రక్షించడంలో వారి ప్రయత్నాలను అభినందించారు. అలాగే ‘ఆపరేషన్ సంకట్ మోచన్’ లో రక్షణ శాఖ మంత్రి శ్రీ మనోహర్ పర్రీకర్, భారతీయ వాయు సేన, భారతీయ రైల్వేలు మరియు ఏర్ ఇండియా లు పోషించిన పాత్రను కూడా ప్రధాన మంత్రి అభినందించారు.
పూర్వ ఎంపి, ప‌త్రికా ర‌చ‌యిత శ్రీ చంద‌న్ మిత్ర క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

రాజ్య స‌భ లో పూర్వ స‌భ్యుడు, ప‌త్రికా ర‌చ‌యిత శ్రీ చంద‌న్ మిత్ర గారి క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. శ్రీ మిత్ర గారిని ఆయ‌న వివేకానికి మరియు ఆయ‌న అంత‌ర్ దృష్టి కి గాను స్మ‌రించుకోవ‌డం జ‌రుగుతుంది అని ప్ర‌ధాన మంత్రి అన్నారు. ‘‘శ్రీ చంద‌న్ మిత్ర గారి ని ఆయ‌న వివేకానికి, ఆయ‌న అంత‌ర్ దృష్టుల‌కు గాను స్మ‌రించుకోవ‌డం జ‌రుగుతుంది. ఆయ‌న ప్ర‌సార మాధ్య‌మ జ‌గ‌తి తో పాటు రాజ‌కీయాల లో కూడా త‌న‌కంటూ ఒక విశిష్ట‌త ను సంపాదించుకొన్నారు. ఆయ‌న మ‌ర‌ణం బాధాకరం. ఆయ‌న కుటుంబానికి, ఆయ‌న ను అభిమానించే వారికి ఇదే నా సంతాపం. ఓమ్ శాంతి’’ అని ప్ర‌ధాన మంత్రి ఒక ట్వీట్ లో పేర్కొన్నారు.
ఐటి & ఇ రంగంలో భారతదేశం మరియు పోర్చుగల్ ల మధ్య సహకారానికి ఉద్దేశించిన ఎమ్ఒయు కు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఐటి & ఇ రంగంలో భారతదేశం మరియు పోర్చుగల్ ల మధ్య సహకారానికి ఉద్దేశించిన ఒక అవగాహనపూర్వక ఒప్పందం (ఎమ్ఒయు)కు ఎక్స్- పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2017 జనవరి 6వ తేదీన న్యూ ఢిల్లీ లో సంతకాలు జరిగాయి. ఐటి & ఇ రంగంలో పరస్పరం సమానత్వం, ఆసక్తి ల ప్రాతిపదికన ఉభయ దేశాల చట్టాలకు మరియు నిబంధనావళికి అనుగుణంగా కొనసాగే, దీర్ఘకాలికమైన సహకారాన్ని అభివృద్ధిపరచడంలో ఈ ఎమ్ఒయు తోడ్పడగలదు.
కంబోడియా, లావోస్, మయన్మార్ మరియు వియత్నామ్ లలో భారతీయ ఆర్థిక ఉనికి ఆకస్మికంగా మారేటట్లు ఒక ప్రాజెక్టు అభివృద్ధి నిధిని ఏర్పాటుచేయడానికి మంత్రిమండలి అనుమతి

కంబోడియా, లావోస్, మయన్మార్ మరియు వియత్నామ్ లలో భారతీయ ఆర్థిక ఉనికి ఆకస్మికంగా మార్పు చెందేటట్లు రూ. 500 కోట్ల రూపాయల మూలనిధితో ఒక ప్రాజెక్టు అభివృద్ధి నిధి (పిడిఎఫ్)ను ఏర్పాటుచేయాలన్న ప్రతిపాదనకు కేంద్ర మంత్రిమండలి ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రి మండలి సమావేశానికి అధ్యక్షత వహించారు. పి డి ఎఫ్ వాణిజ్య విభాగం కింద ఉంటూ ఇ ఎక్స్ ఐ ఎమ్ బ్యాంక్ ద్వారా కార్యకలాపాలు నిర్వహిస్తుంది. వాణిజ్య కార్యదర్శి అధ్యక్షతన ఏర్పాటయ్యే అంతర్ మంత్రిత్వ శాఖల సంఘం అధీనంలో పి డి ఎఫ్ విధులు నిర్వహిస్తుంది. పూర్వరంగం సి ఎమ్ ఎల్ వి దేశాలైన కంబోడియా, లావోస్, మయన్మార్ మరియు వియత్నామ్ లకు ప్రాంతీయ వాణిజ్య విపణులలో ఒక విశిష్ఠ స్థానం ఉంది. ఇవి వేరువేరు వాణిజ్య ఒప్పందాల పర్యవసానంగా చైనాకు ఈయూకు తదితర విపణులకు మార్కెట్ సౌలభ్యాన్ని అందిస్తున్నాయి. ఈ దేశాలతో ఇండియా సాన్నిహిత్యం కుదుర్చుకోవడం వల్ల భారతీయ ముడి పదార్థాలకు, ఇంటర్మీడియట్ గూడ్స్ కు ఒక ప్రత్యేకమైన మార్కెట్ ఏర్పడడమే కాకుండా భారతీయ పారిశ్రామిక రంగానికి అవసరమైన ముడి సరుకును, ఇన్ పుట్స్ సైతం సమకూరేందుకు ఒక వనరు దీర్ఘకాలికంగా అందుబాటులోకి రాగలదు. సి ఎమ్ ఎల్ వి ప్రాంతంలో అవకాశాలు అపారంగా ఉన్నప్పటికీ, ఈ దేశాలలో భారతీయ వ్యవస్థాపకుల ప్రయత్నాలు ఇంతవరకు పరిమిత సమాచారం, అవస్థాపన ఇతర ఆకస్మిక రిస్కుల కారణంగా కొద్ది స్థాయిలోనే ఉంటున్నాయి. పి డి ఎఫ్ స్థాపనతో భారతీయ పారిశ్రామిక వర్గం వ్యాపార విస్తరణకు తక్కువ ఖర్చుతో కూడిన సరఫరా వ్యవస్థలకు అలాగే, ప్రపంచస్థాయి నిర్మాణ నెట్ వర్క్ లకు చేరువ కాగలుగుతుంది.
త‌జికిస్థాన్ ప్ర‌జ‌ల‌కు ప్ర‌ధాన మంత్రి న‌రేంద్ర మోదీ శుభాకాంక్ష‌లు

త‌జికిస్థాన్ స్వాతంత్ర్య దినోత్స‌వం సంద‌ర్భంగా ఆ దేశ ప్ర‌జ‌ల‌కు ప్ర‌ధాన మంత్రి న‌రేంద్ర మోదీ శుభాకాంక్ష‌లు తెలిపారు. ” త‌జికిస్థాన్ ప్ర‌జ‌ల‌కు స్వాతంత్ర్య దినోత్స‌వ శుభాకాంక్ష‌లు. త‌జికిస్థాన్ తో భార‌త్‌కు బ‌ల‌మైన చ‌రిత్రాత్మ‌క‌, సాంస్కృతిక సంబంధాలు ఉన్నాయి. వ్య‌వ‌సాయ రంగం, కనెక్టివిటీ, వాణిజ్యం, ర‌క్ష‌ణ రంగాల్లో బంధాన్ని మ‌రింత ప‌టిష్టం చేసేందుకు ఇరు దేశాలు క్రియాశీలంగా ప‌నిచేస్తున్నాయి ” అని ప్ర‌ధాన మంత్రి పేర్కొన్నారు.
హెచ్ హెచ్ ప్రముఖ్ స్వామి మహరాజ్ మృతి పట్ల సంతాపం తెలిపిన ప్రధాన మంత్రి; ఆయన రేపు సారంగ్ పూర్ లో స్వామీజీ కి కడపటి నమస్కారములు సమర్పించనున్నారు

హెచ్ హెచ్ ప్రముఖ్ స్వామి మహరాజ్ మృతి పట్ల ప్రధాన మంత్రి శ్రీ నరేంద్ర మోదీ సంతాపం వ్యక్తం చేశారు. హెచ్ హెచ్ ప్రముఖ్ స్వామి మహరాజ్ తో తన సంభాషణలను ఆయన గుర్తుచేసుకొంటూ, స్వామీజీ తనకు మార్గదర్శకుడు అని, సంఘానికి ఆయన చేసిన సేవలు ఎల్లప్పటికీ జ్ఞాపకం పెట్టుకొనేవే అన్నారు. రేపు ఉదయం ఎర్ర కోట మీది నుండి ప్రసంగించిన తరువాత ప్రధాన మంత్రి గుజరాత్ లోని సారంగ్ పూర్ కు వెళ్లనున్నారు. అక్కడ ఆయన హెచ్ హెచ్ ప్రముఖ్ స్వామి మహరాజ్ కు కడపటి నమస్కారములు సమర్పిస్తారు. “ హెచ్ హెచ్ ప్రముఖ్ స్వామి మహరాజ్ కరుణ, వినమ్రత మూర్తీభవించిన మనుషులలో ప్రముఖుడు. సమాజానికి ఆయన అందించిన సేవ సదా స్మరణీయం. హెచ్ హెచ్ ప్రముఖ్ స్వామి మహరాజ్ నాకు మార్గదర్శకుడు. ఆయనతో జరిపిన సంభాషణలను నేనెన్నటికీ మరచిపోలేను. ఆయన లేని లోటు తీరనిది ” అని ప్రధాన మంత్రి అన్నారు.